CELEX: 62017TN0784
Language: fi
Date: 2017-12-04 00:00:00
Title: Asia T-784/17: Kanne 4.12.2017 – Strabag Belgium v. parlamentti

29.1.2018   
            
            
               FI
            
            
               Euroopan unionin virallinen lehti
            
            
               C 32/43
            
         Kanne 4.12.2017 – Strabag Belgium v. parlamentti
   (Asia T-784/17)
   (2018/C 032/57)
   Oikeudenkäyntikieli: ranska
   
      Asianosaiset
   
   
      Kantaja: Strabag Belgium (Antwerpen, Belgia) (edustajat: asianajajat M. Schoups, K. Lemmens ja M. Lahbib)
   
      Vastaaja: Euroopan parlamentti
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               ottamaan tutkittavaksi nyt käsiteltävän kumoamiskanteen ja toteamaan sen perustelluksi ja
            
         näin ollen
   
               —
            
            
               kumoamaan i) Euroopan parlamentin päätöksen, jonka päiväys on tuntematon ja jossa ei hyväksytä Strabag Belgiumin tekemää tarjousta, joka koskee puitesopimusta pääurakoitsijan töistä Euroopan parlamentin Brysselissä sijaitsevia rakennuksia varten (tarjouspyyntö nro 06/D20/2017/M036) ja joka annettiin tiedoksi 24.11.2017 päivätyllä kirjeellä, sekä ii) Euroopan parlamentin päätöksen, jonka päiväys on tuntematon ja jossa päätetään tehdä hankintasopimus, joka koskee puitesopimusta pääurakoitsijan töistä Euroopan parlamentin Brysselissä sijaitsevia rakennuksia varten (tarjouspyyntö nro 06/D20/2017/M036) viiden muun tarjoajan kuin Strabag Belgiumin kanssa sekä
            
         
               —
            
            
               hyväksymään Strabag Belgiumin pyynnön, joka koskee seuraavien asiakirjojen toimittamista:
               
                           —
                        
                        
                           hankinta-asiakirjat, joiden yhteydessä parlamentin ja tarjoajien välinen poikkeuksellisia hintoja koskeva yhteydenpito on säilytetty unionin yleiseen talousarvioon sovellettavista varainhoitosäännöistä annetun Euroopan parlamentin ja neuvoston asetuksen (EU, Euratom) N:o 966/2012 soveltamissäännöistä 30.10.2015 annetun komission delegoidun asetuksen (EU) 2015/2462 160 artiklan 3 kohdan mukaisesti
                        
                     
                           —
                        
                        
                           hankintapäätös, jonka päiväys on tuntematon ja jossa päätetään tehdä sopimus viiden muun tarjoajan kanssa ja olla hyväksymättä Strabag Belgiumin tekemää tarjousta
                        
                     
                           —
                        
                        
                           tarjousten arviointikertomus
                        
                     
         
               —
            
            
               velvoittamaan Euroopan parlamentin korvaamaan kaikki oikeudenkäyntikulut, mukaan lukien oikeudenkäyntikorvaus
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa yhteen ainoaan kanneperusteeseen, joka perustuu seuraavien säännösten rikkomiseen:
   
               i)
            
            
               unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25.10.2012 annetun Euroopan parlamentin ja neuvoston asetuksen N:o 966/2012 (EUVL 2012, L 298, s. 1), sellaisena kuin se on muutettuna 28.10.2015 annetulla Euroopan parlamentin ja neuvoston asetuksella (EU, Euratom) 2015/1929 (EUVL 2015, L 286, s. 1), 110 artiklan 5 kohta, jossa säädetään, että komissiolle siirretään valta antaa 210 artiklan mukaisesti delegoituja säädöksiä yksityiskohtaisista säännöistä, jotka koskevat ratkaisuperusteita, kokonaistaloudellisesti edullisin tarjous mukaan lukien
            
         
               ii)
            
            
               151 artikla, sellaisena kuin se on muutettuna unionin yleiseen talousarvioon sovellettavista varainhoitosäännöistä annetun Euroopan parlamentin ja neuvoston asetuksen (EU, Euratom) N:o 966/2012 soveltamissäännöistä annetun delegoidun asetuksen (EU) N:o 1268/2012 muuttamisesta 30.10.2015 annetulla komission delegoidulla asetuksella (EU) 2015/2462 (EUVL 2015, L 342, s. 7), jossa säädetään poikkeuksellisen alhaisiin tarjouksiin sovellettavista säännöistä sekä
            
         
               iii)
            
            
               asetuksen (EU, Euratom) N:o 966/2012 102 artikla, joka koskee julkisissa hankinnoissa noudatettavia yleisiä avoimuuden, suhteellisuuden, tasapuolisen kohtelun ja syrjimättömyyden periaatteita.